FI Euroopan unionin virallinen lehti C 289/32

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

(2007/C 289/17)

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTEENVETO

NEUVOSTON ASETUS (EY) N:o 510/2006

”SALAME S. ANGELO”

EY-nro: IT/PGI/005/0332/17.12.2003

SAN ( ) SMM ( X )

Tässä yhteenvedossa esitetään tuote-eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Ministero delle Politiche agricole alimentari e forestali Osoite: Via XX Settembre, 20 I-00187 Roma Puhelin: (39) 06 481 99 68 Faksi: (39) 06 42 01 31 26 Sähköposti: qpa3@politicheagricole.it

2. Ryhmittymä:

Nimi: Consorzio tutela salame S. Angelo Osoite: via S. Francesco di Paola, 10 I-98060 S. Angelo di Brolo (ME) Puhelin: (39) 0941 53 41 94 Faksi: (39) 0941 53 41 94 Sähköposti: — Kokoonpano: tuottaja/jalostaja ( X ) muu ( )

3. Tuotelaji:

Luokka 1.2: Tuoreet lihavalmisteet (ja sivutuotteet)

4. Tuote-eritelmä:

(yhteenveto asetuksen (EY) N:o 510/2006 4 artiklan 2 kohdan mukaisista vaatimuksista)

4.1 Nimi: ”Salame S. Angelo”

4.2 Kuvaus: ”Salame S. Angelo” on yksinomaan sianlihasta tuotettua ja sian suoliin täytettyä Unigranan makkaraa. Kulutukseen saatettaessa ”Salame S. Angelo” on erikokoisina paloina, mutta sen ulkopinta on kuitenkin lieriömäinen ja epäsäännöllinen, siinä on kypsytetyille makkaroille tyypillinen väri ja vaaleahko kerros ja sen koostumus on pehmeä ja tiivis. Viipaleina tuote on tiivis ja tasainen, ja sen rasvainen ja vähärasvainen osa ovat sidoksissa toisiinsa. Vähärasvaiset osat ovat väriltään rubiininpunaisia ja rasvaiset osat valkoisia. Tuoksu on hienostunut ja tuotteelle tyypillinen. Maku on lievästi mausteinen ja aromi tuoksuva. Kypsytyksen päätyttyä ph-arvo on 5,1–6,2 ja aw-arvo 0,81–0,96.

4.3 Maantieteellinen alue: ”Salame S. Angelon” tuotantoalue käsittää Sant'Angelo di Brolon kunnan alueen.

4.4 Alkuperätodisteet: Seuranta on varmistettava tuotantoprosessin kaikissa vaiheissa kirjaamalla saapuneet ja lähteneet tuotteet. Tällä tavoin sekä merkitsemällä valvontaelimen asianmukaisesti ylläpitämiin luetteloihin karjankasvattajat, teurastajat, leikkaajat ja pakkaajat sekä ilmoittamalla ajoissa valvontaelimelle tuotetut määrät varmistetaan tuotteen jäljitettävyys. Tätä tarkoitusta varten merkinnöissä on oltava 4.8 kohdassa mainittujen seikkojen lisäksi yksittäistä tuotetta vastaava numerokoodi. Valvontaelin tekee kaikkia luetteloihin merkittyjä fyysisiä ja oikeushenkilöitä koskevia tarkastuksia tuotantoeritelmän ja siihen liittyvän valvontasuunnitelman määräysten mukaisesti.

4.5 Valmistusmenetelmä: Tuote-eritelmässä määrätään, että ”Salame S. Angelon” tuotannossa käytetyt ja siihen hyväksytyt raaka-aineet ovat valikoiduista sikaroduista, kuten Large White-, Landrace- ja Duroc -perusrotujen puhtaista tai johdetuista sioista, kyseisten rotujen risteytyksistä sekä niiden ja alkuperäisten sikakantojen risteytyksistä peräisin olevaa tuoretta lihaa. Sikojen on myös oltava erittäin hyvin ravittuja, ja ne saavat olla yksinomaan EU:n jäsenvaltioista. Lisäksi niiden on teurastushetkellä painettava vähintään 125 kg. Käytettävän raaka-aineen on oltava laitoksiin saapuessa kokonaisina puoliruhoina (pää mukaan lukien), ja jäädytettyjen ja/tai pakastettujen lihojen käyttö on ehdottomasti kielletty. Kylmäsäilytys valvotussa 0° — +4°:n lämpötilassa sallitaan enintään kuuden päivän ajan teurastuksesta teurastuspäivä mukaan luettuna.

Emakoista ja karjuista peräisin olevien lihojen käyttö on ehdottomasti kielletty, samoin silavan käyttö lihojen jalostuksessa.

Suhteellisessa määrässä käytettävät ja kokonaisesta sian puoliruhosta peräisin olevat osat ovat seuraavat: reisi, kylki, rinta, selkä ja niska, joista on asiaankuuluvasti poistettu hermot, sekä puhdistettu kalvovaippa. Salamin massan muodostava liha ja rasva on leikattava ”veitsen kärjellä”. Tässä vaiheessa voidaan vaihtoehtoisesti käyttää asianmukaista kuutiointikonetta, jonka reiällisessä muotissa on 12 millimetrin neliöleikkaus. Etukäteen leikatun lihan sekoituksessa, johon on lisätty ainoastaan merisuolaa, puolikarkeaa mustapippuria ja kaliumnitraattia, lihan ja rasvan suhteen on oltava enintään 100/20, toisin sanoen rasvaa saa olla enintään 20 prosenttia. Silavan käyttö on ehdottomasti kielletty. Suolet, jotka saavat olla vain sikaa, sidotaan narulla alemmasta osasta sisäosaan ja kun ne on käännetty päälle, ne täytetään, sidotaan ja sinetöidään ylemmästä osasta. Tuotteen kuivatus ja kypsytys on toteutettava riittävän ilmavissa ja toisistaan erillään olevissa tiloissa, joissa hyödynnetään ilmasto-olosuhteita tuotantotilojen suuntautumisen ja sijoittumisen mukaan, ja tarkoitusta varten olevissa kuivatus- ja kypsytystiloissa, joilla luonnollisia ilmasto-olosuhteita hyödyntämällä ja teknisiä laitteita käyttämällä taataan ulkoilman imu, säännöstely, vaihtuminen ja leviäminen tuotteeseen tasaisesti.

Kypsytyskauden päättyessä valvontaelin tarkistaa, että tuotteessa on 2 artiklassa kuvatut ominaisuudet, ja kyseisten kelpoisuusvaatimusten täyttyessä asetetaan tämän tuotantoeritelmän 8 artiklassa kuvattu ja valvontasuunnitelmassa määrätty merkintä.

Tuotanto- ja kypsytystoimet on toteutettava tuotantoalueella.

4.6 Yhteys maantieteelliseen alkuperään: Suojatun maantieteellisen merkinnän ”Salame S. Angelo” tunnustamista perustellaan tuotteen maineella, jonka tuote ja tuottajat ovat saaneet tällä tuotteella, jonka juuret ulottuvat kauas menneisyyteen ja jolla on pitkät perinteet, olevien erityisten aistinvaraisten ominaisuuksien ansiosta.

Hyvin monien vuosien kuluessa saavutettu maine ja kuuluisuus ilmentävät sitä, miten voimakas on mieltymys tähän tuotteeseen ja miten syvään juurtunut on tuotteen tunnistavan suojatun alkuperänimityksen ”Salame S. Angelo” käsite, jopa niin, että kyseistä alkuperänimitystä yritetään jäljitellä ja käyttää sääntöjenvastaisesti.

”Salame S. Angelon” maineen ja markkinoinnin laajuus ilmenee myös 10. tammikuuta 1982 annetuista ”Salame S. Angelon” myyntikuiteista. Tutkielmassa, jonka otsikko on ”Salame S. Angelo: Prodotto di Nicchia” (Salame S. Angelo: kapean erikoisalan tuote), tuodaan esille, että tuote-eritelmässä mainitulla suuremmalla tuotantoalueella on jo vuosia ollut pienempi tuotantoalue, joka on tunnettu ja kuuluisa tuotteen laadullisten ja aistinvaraisten ominaisuuksien, mutta myös ”Salame S. Angelon” tuotantotekniikat huolellisesti sukupolvelta toiselle siirtäneiden asukkaiden taidon ansiosta. Se, että mainittu tutkielma on tehty, on tae tuotteen maineesta, sillä tiettyä elintarviketta koskevaa tutkielmaa olisi tuskin ehdotettu saati sitten hyväksytty, ellei tuotteen maineesta ja perinteestä alueella olisi ollut vahvaa näyttöä.

Edellä 4.2 kohdassa tarkoitetut tuotteen laadulliset ja aistinvaraiset ominaisuudet riippuvat olennaisen tärkeästä kypsytyksen vaiheesta, johon vaikuttavat suotuisasti Sant'Angelo di Brolon laakson mikroilmasto ja erityinen rakenne, joka eroaa huomattavasti lähiympäristöstä.

Laakson rinteet itse asiassa suojaavat laaksoa merivirtojen suoralta pääsyltä ja vuorilta saapuvilta kylmiltä virtauksilta ja luovat sopivan ilmavirtausten, lämpötilan ja kosteuden kehityksen, joka mahdollistaa muusta ympäristöstä erottuvan mikroympäristön syntymisen. Se saa laakson muistuttamaan suurta kypsytystilaa, jonka vaikutuksia ei voida saavuttaa muualla.

4.7 Valvontaelin: Valvontaelin täyttää EN 45011 -standardissa vahvistetut edellytykset.

4.8 Merkinnät: Alkuperänimityksen riittävä suojaaminen edellyttää tunnistamista koskevien vaatimusten täyttymistä ja helposti tunnis tettavien tunnusten käyttöä. Heti pakkaamisen ja sitomisen jälkeen tuote on varustettava alkuperäselvityksen takaavalla sinetillä.

Kulutukseen saatetussa tuotteessa on oltava ”Salame S. Angelon” nimitys selvin ja pysyvin kirjaimin, jotka erottuvat selvästi muusta merkinnöissä mahdollisesti olevasta kirjoituksesta, minkä lisäksi on mainittava ”suojattu maantieteellinen merkintä” ja/tai lyhenne SMM. Ulkomaisille markkinoille suunnatussa tuotteessa suojattu maantieteellinen merkintä voi olla myyntimaan kielellä.

Näihin merkintöihin liitetään erottamattomasti suojatun maantieteellisen merkinnän tunnus.

Muiden kuin tässä eritelmässä nimenomaisesti mainittujen laatuominaisuuksien lisääminen on kiellettyä.

Merkinnässä on oltava edellä lueteltujen mainintojen ja alkuperänimityksen tunnuksen lisäksi yksittäisen tuotteen tunnistettavissa oleva numerokoodi.

Tunnisteiden asettamisen jälkeen ”Salame S. Angeloa” voidaan myydä irtotavarana vakuumipakkauksessa tai suojakaasupakkauksessa kokonaisena, paloina tai viipaloituna.

(1) EUVL L 93, 31.3.2006, s. 12.